
16 DR.30.8.2006 

 

 

 

9. Tuan Lau Yeng Peng [Puchong] minta Menteri Kerja Raya menyatakan, 
apakah punca utama masalah projek menaik taraf Jalan Batu 12, hingga Batu 16 
Puchong di bawah kawal selia JKR Selangor yang dijadualkan siap penghujung 
tahun 2005 tetapi gagal disiapkan hingga kini. Adakah kementerian tiada kuasa 
apabila sesuatu projek dijalankan oleh JKR negeri atau daerah.  

Timbalan Menteri Kerja Raya [Dato' Ir. Mohd. Zin bin Mohamed]:  
Terima kasih Tuan Yang di-Pertua. Untuk maklumat Ahli Yang Berhormat, projek 
menaik taraf Jalan Batu 12 hingga Batu 16 Puchong adalah merupakan jalan 
negeri yang sedang dilaksanakan oleh Kontraktor Tuah Mahir Sendirian Berhad.   

Pelaksanaannya sepatut siap pada 12 Disember 2005. Projek tersebut 
telah mengalami masalah kelewatan kerja-kerja pengalihan kemudahan utiliti 
seperti Telekom, TNB dan paip air SYABAS di tiga buah kawasan pembinaan 
jambatan baru. Sebanyak dua lanjutan masa telah diberikan kepada kontraktor 
berkenaan atas sebab-sebab tersebut.  Projek ini dijangka akan disiapkan pada 
bulan Oktober 2006 dan soalan yang dikaitkan dengan sama ada kementerian 
tiada kuasa apabila sesuatu projek dijalankan oleh JKR negeri ataupun daerah, 
untuk makluman Yang Berhormat, koordinasi dan kerjasama ini tidak 
menimbulkan sebarang masalah dan kita sedia maklum bahawa prinsip federalism 
di dalam urusan dengan pihak kerajaan negeri dipertahankan. Sekian, terima 
kasih.  

Tuan Lau Yeng Peng [Puchong]: Terima kasih Tuan Yang di-Pertua.  
Sebelum saya mengemukakan soalan tambahan, izinkan saya untuk 
mengucapkan tahniah kepada kerajaan Malaysia yang telah mengumumkan 
penyambungan LRT daripada Bukit Jalil ke Puchong. Saya mengucapkan terima 
kasih kepada kerajaan yang telah diumumkan oleh Yang Amat Berhormat 
Timbalan Perdana Menteri semalam. 

Tuan Markiman bin Kobiran [Hulu Langat]:  [Bangun] 

Tuan Lau Yeng Peng [Puchong]: Tunggu sekejap Hulu Langat. Tuan 
Yang di-Pertua, daripada jawapan dan juga fakta-fakta yang telah dikemukakan 
oleh Yang Berhormat Timbalan Menteri, ada semua ada di sini, semua ada, 
semua sini ada. Jalan ini penting kerana jalan ini akan bersambung dengan 
kawasan Yang Berhormat. Kalau ini tidak siap dan ada masalah, kawasan Yang 
Berhormat pun ada masalah. Ini penting ini Sepang dengan Puchong dekat-dekat. 

Soalan tambahan saya ialah mengenai, saya meeting dengan mereka 
telah dua tiga kali. Saya berjumpa dengan JKR negeri dua kali.  Janji demi janji, 
mesyuarat demi mesyuarat, semua sudah ada dalam..., orang kata dengan izin 
gentlemen basis tetapi sampai hari ini utiliti tidak buat, permukaan jalan itu masih 
belum diturap dengan sempurnanya. Masalah kemalangan selalu berlaku 
sehingga meragut jiwa dua orang... 

Tuan Yang di-Pertua: Baik Yang Berhormat, bagi soalan. 

Tuan Lau Yeng Peng [Puchong]: Soalan tambahan saya Tuan Yang di-
Pertua ialah adakah kementerian mempunyai cadangan ataupun rancangan 
ataupun tindakan yang baik untuk mengubah akta-akta tertentu bahawa sebelum 
sesuatu kerja di award kan atau diberikan kontrak, mesti mendapat kebenaran 
ataupun suatu kelulusan daripada agensi-agensi kemudahan awam seperti 
Tenaga, Telekom ataupun SYABAS di Selangor case ini. 



9. Tuan Lau Yeng Peng [Puchong] minta Menteri Kerja Raya menyatakan, apakah punca utama masalah projek menaik taraf Jalan Batu 12, hingga Batu 16 Puchong di bawah kawal selia JKR Selangor yang dijadualkan siap penghujung tahun 2005 tetapi gagal disiapkan hingga kini. Adakah kementerian tiada kuasa apabila sesuatu projek dijalankan oleh JKR negeri atau daerah. Timbalan Menteri Kerja Raya [Dato' Ir. Mohd. Zin bin Mohamed]: Terima kasih Tuan Yang di-Pertua. Untuk maklumat Ahli Yang Berhormat, projek menaik taraf Jalan Batu 12 hingga Batu 16 Puchong adalah merupakan jalan negeri yang sedang dilaksanakan oleh Kontraktor Tuah Mahir Sendirian Berhad. Pelaksanaannya sepatut siap pada 12 Disember 2005. Projek tersebut telah mengalami masalah kelewatan kerja-kerja pengalihan kemudahan utiliti seperti Telekom, TNB dan paip air SYABAS di tiga buah kawasan pembinaan jambatan baru. Sebanyak dua lanjutan masa telah diberikan kepada kontraktor berkenaan atas sebab-sebab tersebut. Projek ini dijangka akan disiapkan pada bulan Oktober 2006 dan soalan yang dikaitkan dengan sama ada kementerian tiada kuasa apabila sesuatu projek dijalankan oleh JKR negeri ataupun daerah, untuk makluman Yang Berhormat, koordinasi dan kerjasama ini tidak menimbulkan sebarang masalah dan kita sedia maklum bahawa prinsip federalism di dalam urusan dengan pihak kerajaan negeri dipertahankan. Sekian, terima kasih. Tuan Lau Yeng Peng [Puchong]: Terima kasih Tuan Yang di-Pertua. Sebelum saya mengemukakan soalan tambahan, izinkan saya untuk mengucapkan tahniah kepada kerajaan Malaysia yang telah mengumumkan penyambungan LRT daripada Bukit Jalil ke Puchong. Saya mengucapkan terima kasih kepada kerajaan yang telah diumumkan oleh Yang Amat Berhormat Timbalan Perdana Menteri semalam. Tuan Markiman bin Kobiran [Hulu Langat]: [Bangun]. Tuan Lau Yeng Peng [Puchong]: Tunggu sekejap Hulu Langat. Tuan Yang di-Pertua, daripada jawapan dan juga fakta-fakta yang telah dikemukakan oleh Yang Berhormat Timbalan Menteri, ada semua ada di sini, semua ada, semua sini ada. Jalan ini penting kerana jalan ini akan bersambung dengan kawasan Yang Berhormat. Kalau ini tidak siap dan ada masalah, kawasan Yang Berhormat pun ada masalah. Ini penting ini Sepang dengan Puchong dekat-dekat. Soalan tambahan saya ialah mengenai, saya meeting dengan mereka telah dua tiga kali. Saya berjumpa dengan JKR negeri dua kali. Janji demi janji, mesyuarat demi mesyuarat, semua sudah ada dalam..., orang kata dengan izin gentlemen basis tetapi sampai hari ini utiliti tidak buat, permukaan jalan itu masih belum diturap dengan sempurnanya. Masalah kemalangan selalu berlaku sehingga meragut jiwa dua orang... Tuan Yang di-Pertua: Baik Yang Berhormat, bagi soalan. Tuan Lau Yeng Peng [Puchong]: Soalan tambahan saya Tuan Yang di- Pertua ialah adakah kementerian mempunyai cadangan ataupun rancangan ataupun tindakan yang baik untuk mengubah akta-akta tertentu bahawa sebelum sesuatu kerja di award kan atau diberikan kontrak, mesti mendapat kebenaran ataupun suatu kelulusan daripada agensi-agensi kemudahan awam seperti Tenaga, Telekom ataupun SYABAS di Selangor case ini.